সেক্টর ফাইভে আগুন গভীর রাতে। DN ব্লকের ১০ নম্বর বহুতলের পাঁচ তলায় আগুন লাগে। ওইসময় সেখানে কাজ করছিলেন আইটি ফার্মের নাইট শিফটের কর্মীরা। ধোঁয়া বেরোতে দেখে, আতঙ্ক ছড়ায় এলাকায়।
 ওয়েব ডেস্ক : সেক্টর ফাইভে আগুন গভীর রাতে। DN ব্লকের ১০ নম্বর বহুতলের পাঁচ তলায় আগুন লাগে। ওইসময় সেখানে কাজ করছিলেন আইটি ফার্মের নাইট শিফটের কর্মীরা। ধোঁয়া বেরোতে দেখে, আতঙ্ক ছড়ায় এলাকায়। মুহুর্তের মধ্যে ধোঁয়ায় ভরে যায়, পাঁচ তলার ওপরে-নীচের বেশ কয়েকটি ফ্লোর। নামার জন্য হুড়োহুড়ি পড়ে যায় কর্মীদের মধ্যে। খবর যায় দমকলে। ঘটনাস্থলে পৌছয় দমকলের দুটি ইঞ্জিন। সেক্টর ফাইভ থানা থেকে পুলিসকর্মীরাও পৌছন। প্রায় আধঘণ্টার চেষ্টায় আগুন নিয়ন্ত্রণে আসে। পাঁচতলায় এসি-তে শর্ট সার্কিট থেকে আগুন লাগে বলে প্রাথমিক অনুমান দমকলের।